PARTIJA 1: 
  
Prilog polisi osiguranja: br._________
Predmet osiguranja:Kolektivno osiguranje zaposlenih lica Radio i televizije Crne Gore od posledica nesrećnog slučaja (nezgode) i Dopunsko kolektivno zdravstveno osiguranje (TBHI)
Ugovarač osiguranja: Radio i televizija Crne Gore
Osiguranik: Zaposleno lice Radio I televizija Crne gore
Period osiguranja: 25.07.2026.-25.07.2027.god.

Odredbe ovog priloga polisi osiguranja imaju veće pravno dejstvo od odredbi pripadajućih Opštih i Posebnih uslova osiguranja pojedinačnog osiguranog rizika koji Ponuđač sklopi sa Naručiocem.
Prilog polise osiguranja je sastavni dio polise osiguranja ukoliko odredbe Priloga polisi osiguranja nijesu
štampane na samoj polisi osiguranja.
-Pod nesrećnim slučajem podrazumijevaju se najmanje navedeni nesrećni slučajevi: 
Gaženje, Sudar, Udar električne energije ili groma, Pad, Okliznuće, Survavanje, Ranjavanje oružjem ili raznim drugim predmetima ili eksplozivnim materijama, Ubadanje nekim predmetom, Ujed neke životinje, Trovanje gutanjem otrova u hrani ili hemijskih sredstava, Infekcija povrede prouzrokovane nesrećnim slučajem, Trovanje usljed udisanja gasova ili otrovnih para, izuzev profesionalnih oboljenja; Opekotine vatrom ili elektricitetom, vrućim predmetima, tečnostima ili parom, kisjelinama, lužinama i sl., Davljenje ili utapanje, Ubod insekta, izuzev ako je takvim ubodom prouzrokovana neka infektivna bolest, Gušenje ili ugušivanje usljed zatrpavanja (zemljom, pijeskom i sl.), kao i usljed udisanja pare i gasova, osim profesionalnih oboljenja, Istegnuće mišića, iščašenje, pretrgnuće zglobnog vezivnog tkiva, prelom zdravih kostiju koji nastane usljed naglih tjelesnih pokreta ili iznenadnih naprezanja - ako su nastali usljed nepredviđenih spoljašnjih događaja i neposredno poslije povrede verifikovani u bolnici ili zdravstvenoj ustanovi, Djelovanje svjetlosti, sunčevih zraka, temperature ili lošeg vremena, ako je osiguranik takvom djelovanju bio izložen, usljed nesrećnog slučaja koji se neposredno prije toga desio, usljed spasavanja ljudskog života, usljed takvih nepredviđenih okolnosti koje nije mogao spriječiti, Djelovanje rendgenskih i radijumskih zraka, ako nastupi naglo i iznenada, izuzev profesionalnih oboljenja, Udarac životinje, udar o kakav predmet.
-Kolektivnim-kombinovanim osiguranjem zaposlenih lica od posljedica nesrećnog slučaja (nezgode) obuhvaćeni su svi zaposleni prema kadrovskoj evidenciji 24 časa bez vremenskog ograničenja svuda i na svakom mjestu (pri obavljanju i van obavljanja redovnog zanimanja), dakle u svako vrijeme i na svakom mjestu. Kolektivno-kombinovano osiguranje zaposlenih od posljedica nesrećnog slučaja (nezgode) zaključiće se na bazi kadrovske evidencije, tj. bez naznačenja imena osiguranika. Svaki novozaposleni radnik smatra se osiguranim danom početka ugovora o radu ili ugovora o privremenim i povremenim poslovima sa poslodavcem.
- Ponuđač prihvata da je ukupna cijena ponuđena za traženo pokriće ukupna – fiksna cijena koju Naručilac treba da plati, a bez obaveze da o stvarnom stanju broja zaposlenih, tj. potencijalnim promjenama broja zaposlenih tokom perioda osiguranja, obavještava Osiguravača. 
-Kolektivno-kombinovano osiguranje zaposlenih lica od posljedica nesrećnog slučaja (nezgode) zaključiće se na bazi kadrovske evidencije, tj. bez naznačenja imena osiguranika.
-Ukupan broj zaposlenih prema kadrovskoj evidenciji, u trenutku objavljivanja tenderske dokumentacije je 744.
- Svi zaposleni su osigurani i za slučaj smrti usljed bolesti, bez isključenja za prethodno postojeća zdravstvena stanja. Osiguravač je dužan da isplati cijelu osiguranu sumu za slučaj smrti od prvog dana početka trajanja osiguranja, tj. bez primjene pričeknog perioda-karence.
-Ne priznaju se isključenja za osigurana lica na bolovanju, odnosno osiguranjem su obuhvaćena i lica koja se nalaze na bolovanju. 
-Odredbe o karenci-pričeknom periodu se ne primjenjuju ni kod jednog traženog rizika.
-Prilikom određivanja trajnog gubitka opšte radne sposobnosti koristi se Opšta Tabela invaliditeta za određivanje trajnog gubitka opšte radne sposobnosti usljed nesrećnog slučaja sa procentima za isplatu osigurane sume.
-Ne priznaju se isključenja za osigurana lica po bilo kom osnovu usled infekcije i bolesti od virusa Covid 19 i njegovih mutacija.
-Ponuđač  prihvata plaćanje premije osiguranja nakon zaključenja ugovora, u skladu sa članom 1010 stav 2 stav 3 i stav 4 Zakona o obligacionim odnosima ("Sl. list Crne Gore", br. 47/08 od 07.08.2008, 04/11 od 18.01.2011)



______________________                                                                                  _______________________
Za Osiguravača                                                                                  Za ugovarača osiguranja



Prilog polisi osiguranja: br._________________

Predmet osiguranja: Dopunsko kolektivno zdrastveno osiguranje -Teške bolesti i Hiruške intervencije: 
Ugovarač osiguranja: Radio i televizija Crne Gore
Osiguranik: Zaposleno lice Radio i televizija Crne Gore
Period osiguranja: 09.07.2026.-09.07.2027.god

Odredbe ovog priloga polisi osiguranja imaju veće pravno dejstvo od odredbi pripadajućih Opštih
 i Posebnih uslova osiguranja pojedinačnog osiguranog rizika koji Ponuđač sklopi sa Naručiocem. 
Prilog polise osiguranja je sastavni dio polise osiguranja ukoliko odrebe Priloga polisi osiguranja nijesu
Štampane na samoj polisi osiguranja.
-Osiguranjem su obuhvaćena sva lica, zaposlena na bilo koji način po ugovoru o radu, bez prostornog i vremenskog ograničenja.  
-Ukupan broj zaposlenih prema kadrovskoj evidenciji, u trenutku objavljivanja tenderske dokumentacije je 744. 
- Osiguravač neće primjenjivati karencu za dopunsko zdravstveno osiguranje od hirurških intervencija i težih bolesti i posledica težih bolesti.
-Osiguranje se ugovara na bazi kadrovske evidencije. Osnov za prijem osiguranika u osiguranje je prijem zaposlenog/osiguranika u radni odnos kod Ugovarača osiguranja, odnosno zaposleni se smatra osiguranim danom navedenim u ugovoru o radu kao dan početka radnog odnosa.
- Osiguravač prihvata da je ukupna cijena ponuđena za traženo pokriće ukupna – fiksna cijena koju Naručilac treba da plati a bez obaveze da o stvarnom stanju broja zaposlenih, tj. potencijalnim promjenama broja zaposlenih tokom perioda osiguranja, obavještava Osiguravača. 
-Osiguravač će vršiti isplate do visine ugovorene osigurane sume i za više težih bolesti koje se ustanove tokom godine osiguranja, a ne samo za jednu težu bolest.
-Osiguravač će isplatiti ugovorenu osiguranu sumu za hirurške intervencije odnosno ugovoreni procenat osigurane sume za hirurške intervencije nezavisno od toga da li je isplaćena osigurana suma po osnovu teže bolesti i posljedica teže bolesti za koju je već isplaćena ugovorena osigurana suma ili njen ugovoreni procenat.
-Osiguravač će isplatiti ugovorenu osiguranu sumu odnosno ugovoreni procenat osigurane sume nezavisno od toga da li će nakon hirurške intervencije osiguranik preminuti u nekom narednom periodu.
-Osiguravač će isplatiti osiguranu sumu odnosno ugovoreni procenat osigurane sume za hirurške intervencije izvršene u roku od najmanje šest mjeseci po isteku roka osiguranja (potreba za hirurškom intervencijom nastala za vrijeme ugovorenog trajanja osiguranja, a intervencija se nije obavila za vrijeme trajanja osiguranja).
-Ponuđač  prihvata plaćanje premije osiguranja nakon zaključenja ugovora, u skladu sa članom 1010 stav 2 stav 3 i stav 4 Zakona o obligacionim odnosima ("Sl. list Crne Gore", br. 47/08 od 07.08.2008, 04/11 od 18.01.2011)











______________________                                                                                  _______________________
Za Osiguravača                                                                                  Za ugovarača osiguranja

